સૂત્રોએ જણાવ્યું કે અધિકારીઓ દ્વારા આ શંકાસ્પદ આર્થિક વ્યવહારો અંગેના રિપોર્ટ ( એસટીઆર ) ની તપાસ બાદ 1408 કરોડ રૂપિયાની અધોષિત આવક અને સંપત્તિ પકડી પાડી છે . એસટીઆર રૂપિયા 10 લાખ કે તેનાથી વધારે મૂલ્યના શંકાસ્પદ આર્થિક વ્યવહારો અંગે હોય છે . સૂત્રોએ જણાવ્યું કે આ વર્ષે જાન્યુઆરીથી માર્ચ દરમિયાન એફઆઇયુએ સીબીડીટીને 32,098 એસટીઆર મોકલી હતી . આવકવેરા વિભાગે દેશભરમાં અંદાજે 21 કરોડ રૂપિયાની સંપત્તિ પણ જપ્ત કરી છે . કેન્દ્રીય પ્રત્યક્ષ કર બોર્ડ તેમાંથી કેટલાક શંકાસ્પદ વ્યવહારોની તપાસ પૂરી કરશે . સૂત્રોએ જણાવ્યું કે સીબીડીટી પોતાની તપાસ પૂરી કરવા માટે સંબંધિત એજન્સીઓ અને રાજ્ય સરકારોના સંપર્કમાં છે . એફઆઇયુ દ્વારા મોકલવામાં આવેલા એસટીઆર બેંકિંગ લેણદેણ વ્યવહારો બેંકમાં રોકડ જમા કરાવવા , ચેક વટાવવા અને લોકોની વચ્ચેના બેંકના વ્યવહારો સંબંધિત છે . એફઆઇયુએ વર્ષ 2011 - 12માં કુલ 13,871 એસટીઆર એકત્ર કર્યા હતા . તેમાંથી સૌથી વધારે 10,956 સીબીડીટી , 1615 પ્રવર્તન નિર્દેશાલય , 1130 કેન્દ્રીય ઉત્પાદ ખાનગી મહાનિર્દેશાલયને મોકલી દેવામાં આવ્યા હતા . તે ઉપરાંત 117 એસટીઆર સેબી , 51 ભારતીય રિઝર્વ બેંક અને બે વીમા નિયામક અને વિકાસ પ્રાધિકરણ ( ઇરડા ) ને મોકલવામાં આવ્યા હતા . સરકારે દેશમાં કાળા નાણાના પ્રવાહને અંકુશ કરવા માટે પ્રયત્નો હાથ ધર્યા છે . આ પૂર્વે આ જ વર્ષમાં સરકારે કાળા નાણા સંબંધિત વિવિધ માહિતીના વધારે સારા સંયોજન માટે ઓનલાઇન ડેટા બેંક અને વર્ચ્યુઅલ ઓફિસ પણ શરૂ કરી હતી .